stanford-oval/wikipedia huggingface dataset:
Yleisurheilun maailmanmestaruuskilpailut 2019 – naisten 10 000 m

| Lajit yleisurheilunMM-kilpailuissa 2019   |
| --- | --- | --- | --- |
| 100 m | miehet | naiset |  |
| 200 m | miehet | naiset |  |
| 400 m | miehet | naiset |  |
| 800 m | miehet | naiset |  |
| 1 500 m | miehet | naiset |  |
| 5 000 m | miehet | naiset |  |
| 10 000 m | miehet | naiset |  |
| 100 m aj |  | naiset |  |
| 110 m aj | miehet |  |  |
| 400 m aj | miehet | naiset |  |
| 3 000 m ej | miehet | naiset |  |
| 4 × 100 m | miehet | naiset |  |
| 4 × 400 m | miehet | naiset | seka |
| Maraton | miehet | naiset |  |
| 20 km kävely | miehet | naiset |  |
| 50 km kävely | miehet | naiset |  |
| Korkeushyppy | miehet | naiset |  |
| Seiväshyppy | miehet | naiset |  |
| Pituushyppy | miehet | naiset |  |
| Kolmiloikka | miehet | naiset |  |
| Kuulantyöntö | miehet | naiset |  |
| Kiekonheitto | miehet | naiset |  |
| Moukarinheitto | miehet | naiset |  |
| Keihäänheitto | miehet | naiset |  |
| Seitsenottelu |  | naiset |  |
| Kymmenottelu | miehet |  |  |
n · k · 
Naisten 10 000 metrin juoksu yleisurheilun maailmanmestaruuskilpailuissa 2019 järjestettiin Khalifa International Stadiumilla 28. syyskuuta 2019.
Aikataulu

| Päivämäärä | Aika | Kierros |
| --- | --- | --- |

| 28. syyskuuta | 21.10 | Loppukilpailu |
Tulokset

Loppukilpailu järjestettiin kello 21.10.
| Sija | Nimi | Maa | Aika | Huom>  |
| --- | --- | --- | --- | --- |
| 01  | Sifan Hassan |  Alankomaat | 30.17,62 | WL PB |
| 02  | Letesenbet Gidey |  Etiopia | 30.21,23 | PB |
| 03  | Agnes Jebet Tirop |  Kenia | 30.25,20 | PB |
| 4 | Rosemary Wanjiru |  Kenia | 30.35,75 | PB |
| 5 | Hellen Obiri |  Kenia | 30.35,82 | PB |
| 6 | Senbere Teferi |  Etiopia | 30.44,23 | SB |
| 7 | Susan Krumins |  Alankomaat | 31.05,40 | PB |
| 8 | Marielle Hall |  Yhdysvallat | 31.05,71 | PB |
| 9 | Molly Huddle |  Yhdysvallat | 31.07,24 |  |
| 10 | Emily Sisson |  Yhdysvallat | 31.12,56 |  |
| 11 | Hitomi Niiya |  Japani | 31.12,99 | SB |
| 12 | Camille Buscomb |  Uusi-Seelanti | 31.13,21 | PB |
| 13 | Ellie Pashley |  Australia | 31.18,89 | PB |
| 14 | Sinead Diver |  Australia | 31.25,49 | PB |
| 15 | Stephanie Twell |  Iso-Britannia | 31.44,79 |  |
| 16 | Stella Chesang |  Uganda | 32.15,20 |  |
| 17 | Natasha Wodak |  Kanada | 32.31,19 |  |
| 18 | Rachael Zena Chebet |  Uganda | 32.41,93 | PB |
| 19 | Minami Yamanouchi |  Japani | 32.53,46 |  |
| 20 | Juliet Chekwel |  Uganda | 33.28,18 |  |
| 21 | Netsanet Gudeta |  Etiopia | DNF | DNF |
| 21 | Alina Reh |  Saksa | DNF | DNF |
Bernard-Henri Lévy

Bernard-Henri Lévy
Bernard-Henri Lévy (usein BHL, alk. Bernard Levy, s. 5. marraskuuta 1948 Beni-Saf, Ranskan Algeria) on ranskalainen kirjailija, elokuvaohjaaja ja toimittaja, joka tunnetaan kansainvälisesti. Hän oli vuonna 1976 uuden filosofian kärkihahmoja. Hänen varakas isänsä oli puutavarayhtiön perustaja.
Lévy opiskeli eliittiyliopisto École Normale Supérieuressa, jossa hänen opettajinaan olivat muun muassa Jacques Derrida ja Louis Althusser. Hän suoritti loppututkinnon filosofiassa. Uransa alussa hän työskenteli sotakirjeenvaihtajana Combatissa, jonka Albert Camus oli perustanut, kun natsit valtasivat Ranskan. 1971 hän oli Intiassa ja Bangladeshissa, missä hän seurasi Pakistanin kanssa käytyä sotaa. Se oli hänen 1973 ilmestyneen ensimmäisen kirjansa Bangla-Desh, Nationalisme dans la révolution aihe. Palattuaan Pariisiin hän oli perustamassa 'uusien filosofien' koulukuntaa. Uusi filosofia suhtautui kriittisesti marxismiin ja sosialismiin kauan ennen Neuvostoliiton hajoamista.
1977 hän esiintyi ensi kerran julkisesti uuden filosofian edustajana yhdessä André Glucksmannin kanssa. Samana vuonna ilmestyi hänen teoksensa La barbarie à visage humain, jossa hän sanoi että marxismi oli pohjimmiltaan epämoraalista. 1981 ilmestyi L'Idéologie française, jota pidetään hänen pääteoksenaan.
Pierre Bourdieu on pitänyt häntä malliesimerkkinä konservatiiveja hännystelevästä pseudofilosofista.
Hän on naimisissa Arielle Dombaslen kanssa. Hänen tyttärensä Justine Lévy hänen ensimmäisestä avioliitostaan on menestyskirjailija. Hänellä on myös poika Antonin-Balthazar Lévy toisesta avioliitosta. Kun hänen isänsä kuoli 1995, hän peri tämän yrityksen ja toimi sen johdossa kunnes myi sen 1997 François Pinault'lle 750 miljoonasta frangista.
Boom

Boom voi tarkoittaa ainakin seuraavia:
Boom, kaupunki Belgiassa Antwerpenin lähellä
Boom, The Sonics -yhtyeen albumi vuodelta 1966
Boom! Studios, yhdysvaltalainen sarjakuvakustantaja
Boom-festivaali, Portugalissa järjestettävä elektronisen musiikin festivaali
Tuonen enkeli (Boom!), brittiläinen elokuva vuodelta 1968
Boom, Särkänniemen laite
Sukunimenä

Corrie ten Boom (1892–1983), hollantilainen ihmisten kätkijä ja elämäkertakirjailija
Izak Boom (s. 1965), hollantilainen säveltäjä ja muusikko
Jan van Boom (1807–1872), Ruotsissa vaikuttanut hollantilainen säveltäjä ja pianisti
Lars Boom (s. 1985), hollantilainen kilpapyöräilijä
William Beveridge

| William Beveridge |
| --- | --- |
 William Beveridge vuonna 1943.
Henkilötiedot
Syntynyt: 5. maaliskuuta 1879 Rangpur, Intia
Kuollut: 16. maaliskuuta 1963 (84 vuotta) Oxford, Englanti
Arvonimi: The Right Honourable
Koulutus ja ura
Tutkimusalue:  taloustieteilijä
William Henry Beveridge (5. maaliskuuta 1879 Rangpur, Intia – 16. maaliskuuta 1963 Oxford, Englanti) oli brittiläinen taloustieteilijä ja yhteiskunnallinen uudistaja.
Baveridge vaikutti Britannian toisen maailmansodan jälkeisen hyvinvointivaltion kehitykseen. Hänet tunnetaan erityisesti niin sanotusta Beveridgen raportista (Social Insurance and Allied Services, 1942).
Tommi Uschanovin mukaan Beveridge käynnisti sosiaalipolitiikassa samanlaisen vallankumouksen kuin John Maynard Keynes talouspolitiikassa. Uschanov kirjoittaa, että Suomen historiassa Pekka Kuusi ja hänen kirjansa 60-luvun sosiaalipolitiikka ovat vastaavassa asemassa kuin Britanniassa Beveridge ja hänen raporttinsa.
Elämä

Beveridge syntyi Intiassa isänsä työskennellessä siellä virkamiehenä. Hän opiskeli Oxfordin yliopiston Balliol Collegessa. Beveridge oli kiinnostunut erityisesti työttömyyden syistä ja vähentämisestä.
1900-luvun alussa Beveridge tutustui Winston Churchilliin, joka kutsui hänet Board of Traden neuvonantajaksi. Vuosina 1919–1937 Beveridge johti London School of Economicsia (LSE), kunnes hänet valittiin Oxfordin yliopiston University Collegen rehtoriksi.
Vuonna 1919 Beveridge aateloitiin ja vuonna 1946 hän sai paronin arvon (1st Baron Beveridge).
Ajattelu

Britannian sodanaikainen hallitus tilasi Beveridgeltä raportit Social Insurance and Allied Services (1942) ja Full Employment in a Free Society (1944).  Beveridgen raportit loivat kauaskantoisen suunnitelman modernin hyvinvointivaltion rakentamiseksi. Beveridgen tavoitteita olivat minimitoimeentulon takaaminen kaikille sairauden, työttömyyden ja vanhuuden varalta sekä terveydenhuoltojärjestelmän rakentaminen kasvattamalla julkisen sektorin käyttämää osuutta kansantuotteesta.
Beveridgeä ja Keynesiä yhdisti ajatus, että yhteiskunnan tuotannollisten resurssien vajaakäyttö aiheuttaa hyvinvoinnille vahinkoa, joka on suurempaa kuin tästä samasta vajaakäytöstä johtuva rahallinen säästö. Sen sijaan valtion olisi aktiivisesti toimittava hyvinvoinnin eteen: keynesiläinen talouspolitiikka ja beveridgeläinen sosiaalipolitiikka yhdessä muodostaisivat hyvän kehän, jossa hyvät asiat seuraisivat toisiaan ja ruokkisivat toinen toistaan.
Esimerkiksi sosiaalipoliittisten toimenpiteiden ansiosta ihmiset olisivat koulutettuja ja terveitä ja he voisivat tehdä tuottavaa työtä. Työstä maksettavilla veroilla voitaisiin maksaa sosiaalipolitiikka ja lamaa lievittävät talouspoliittiset toimenpiteet. Lamoja lieventävän talouspolitiikan ansiosta työtä olisi aina tarjolla riittämiin.
Sekä hyvinvointivaltion aatteen kannattajien että sen vastustajien silmissä keynesiläisyys ja beveridgeläisyys ovat olleet pitkälle yhtä ja samaa asiaa. Usein on tapana puhua "keynesiläisestä hyvinvointivaltiosta", kun itse asiassa tarkoitetaan valtiota, joka harjoittaa yhtäläisesti sekä Keynesin  talouspolitiikkaa että Beveridgen sosiaalipolitiikkaa.
Britanniassa Beveridgen suunnitelmat pantiin täytäntöön toisen maailmansodan jälkeen. Hän toimi innoittajana myös lukuisissa muissa Euroopan maissa toteutetuille sosiaalipoliittisille uudistuksille.
Myös Suomeen rakennettiin sotien jälkeen hyvinvointivaltio. Kuitenkin Uschanovin mukaan Suomen versio hyvinvointivaltiosta oli beveridgeläinen, mutta ei keynesiläinen.
Teoksia

Unemployment: A Problem of Industry (1909)
Insurance for All (1924)
British Food Control (1928)
Planning Under Socialism (1936)
Social Insurance and Allied Services (1942)
Full Employment in a Free Society (1944)
Pillars of Security (1948)
Power and Influence (1953)
A Defence of Free Learning (1959)
Aiheesta muualla

Kuvia tai muita tiedostoja aiheesta William Beveridge Wikimedia Commonsissa
Yleisurheilun maailmanmestaruuskilpailut 2019 – naisten 50 km kävely

| Lajit yleisurheilunMM-kilpailuissa 2019   |
| --- | --- | --- | --- |
| 100 m | miehet | naiset |  |
| 200 m | miehet | naiset |  |
| 400 m | miehet | naiset |  |
| 800 m | miehet | naiset |  |
| 1 500 m | miehet | naiset |  |
| 5 000 m | miehet | naiset |  |
| 10 000 m | miehet | naiset |  |
| 100 m aj |  | naiset |  |
| 110 m aj | miehet |  |  |
| 400 m aj | miehet | naiset |  |
| 3 000 m ej | miehet | naiset |  |
| 4 × 100 m | miehet | naiset |  |
| 4 × 400 m | miehet | naiset | seka |
| Maraton | miehet | naiset |  |
| 20 km kävely | miehet | naiset |  |
| 50 km kävely | miehet | naiset |  |
| Korkeushyppy | miehet | naiset |  |
| Seiväshyppy | miehet | naiset |  |
| Pituushyppy | miehet | naiset |  |
| Kolmiloikka | miehet | naiset |  |
| Kuulantyöntö | miehet | naiset |  |
| Kiekonheitto | miehet | naiset |  |
| Moukarinheitto | miehet | naiset |  |
| Keihäänheitto | miehet | naiset |  |
| Seitsenottelu |  | naiset |  |
| Kymmenottelu | miehet |  |  |
n · k · 
Naisten 50 kilometrin kävely yleisurheilun maailmanmestaruuskilpailuissa 2019 järjestettiin Dohassa, Qatarissa 28. syyskuuta 2019.
Aikataulu

| Päivämäärä | Aika | Kierros |
| --- | --- | --- |
| 28. syyskuuta | 23.30 | Loppukilpailu |
Tulokset

Loppukilpailu alkoi kello 23.30.
| Sija | Nimi | Maa | Aika | Huom>  |
| --- | --- | --- | --- | --- |
| 01  | Liang Rui |  Kiina | 4.23.26 |  |
| 02  | Li Maocuo |  Kiina | 4.26.40 |  |
| 03  | Eleonora Giorgi |  Italia | 4.29.13 |  |
| 4 | Olena Sobtšuk |  Ukraina | 4.33.38 |  |
| 5 | Ma Faying |  Kiina | 4.34.56 |  |
| 6 | Khrystyna Yudkina |  Ukraina | 4.36.00 |  |
| 7 | Magaly Bonilla |  Ecuador | 4.37.03 |  |
| 8 | Júlia Takács |  Espanja | 4.38.20 |  |
| 9 | Paola Pérez |  Ecuador | 4.38.54 |  |
| 10 | Mar Juárez |  Espanja | 4.39.28 |  |
| 11 | Masumi Fuchise |  Japani | 4.41.02 |  |
| 12 | Nastasja Jatsevitš |  Valko-Venäjä | 4.44.01 |  |
| 13 | Nadzeya Darazhuk |  Valko-Venäjä | 4.47.26 |  |
| 14 | Angeliki Makri |  Kreikka | 4.54.09 |  |
| 15 | Mara Ribeiro |  Portugali | 4.58.44 |  |
| 16 | Elianay Pereira |  Brasilia | 5.11.26 |  |
| 17 | Katie Burnett |  Yhdysvallat | 5.23.05 |  |
| 18 | Mariavittoria Becchetti |  Italia | 9.99.98 DNF | 9.99.98 DNF |
| 18 | Nicole Colombi |  Italia | 9.99.98 DNF | 9.99.98 DNF |
| 18 | Mária Czaková |  Slovakia | 9.99.98 DNF | 9.99.98 DNF |
| 18 | Inês Henriques |  Portugali | 9.99.98 DNF | 9.99.98 DNF |
| 18 | Valentyna Myrontšuk |  Ukraina | 9.99.98 DNF | 9.99.98 DNF |
| 18 | Ivana Renić |  Kroatia | 9.99.98 DNF | 9.99.98 DNF |
| 18 | Tiia Kuikka |  Suomi | 9.99.99 DNS | 9.99.99 DNS |
Boeing 707

| Boeing 707 |
| --- | --- |

Tyyppi:  matkustajalentokone
Alkuperämaa:   Yhdysvallat
Valmistaja:  Boeing Commercial Airplanes
Ensilento:  20. joulukuuta 1957
Esitelty:  lokakuussa 1958 Pan Amin kanssa
Poistettu käytöstä:  1991
Tila:  valmistaminen lakkautettu
Valmistusmäärä:  1 010(mukaan lukien Boeing 720) 
Valmistusvuodet:  1958–1979
Yksikköhinta:  24–230 milj. USD (2006)
Kehitetty mallista:  Boeing 367
Muunnelmat:  C-137 Stratoliner  VC-137 (Air Force One)
Boeing 707
Boeing 720
Boeing 707 on nelimoottorinen, kapearunkoinen, pitkän ja keskipitkän matkan matkustajalentokone, jota valmistettiin vuosina 1957–1978. Koneen on valmistanut yhdysvaltalainen Boeing Commercial Airplanes. Konetta voidaan pitää suihkumoottoriaikakauden aloittajana matkustajaliikenteessäkenen mukaan?, vaikka se ei ollutkaan ensimmäinen kaupallinen matkustajasuihkukone. Kone oli myös taloudellinen menestyskenen mukaan?. Konetyyppi oli ensimmäinen Boeingin 7X7 -sarjassa.
Historiaa

707 perustui prototyyppiin nimeltä Boeing 367-80, jota kutsuttiin ”Dash 80”:ksi. Tämä prototyypin pohjalta kehitettiin myös Yhdysvaltain ilmavoimien käyttämät kuljetuskone C-135, ilmatankkauskone KC-135 Stratotanker, tutkavalvontakone E-3 Sentry, ilmavoimien E-8 JSTARS -maavalvontakone sekä laivaston viestikone E-6 Mercury. 707:ää varten runkoa levennettiin 15 cm, jotta siihen mahtuisi kuusi istuinta rinnakkain. Samaa rungon poikkileikkausta on käytetty Boeingin myöhemmissä malleissa 737 ja 757.[lähde? ]
Ensimmäinen 707 lensi joulukuussa 1957 ja aloitti liikennöinnin vuonna 1958 Pan Amin väreissä tyyppitunnuksella 707-120. Tästä kehitettiin 707-120B, jossa oli tehokkaammat, taloudellisemmat ja hiljaisemmat moottorit.[lähde? ]
707-220 oli samanlainen kuin 707-120, mutta siinä oli tehokkaammat moottorit kuumilla ja korkeilla paikoilla sijaitsevia lentokenttiä varten. Tätä tyyppiä valmistettiin ainoastaan viisi kappaletta, koska sen polttoaineenkulutus oli suuri.[lähde? ]
Myöhemmin kehitettiin 707-320- ja 707-420-mallit, joilla oli suurempi kantavuus ja polttoainekapasiteetti sekä suuremmat siivet. 707-320:ssä oli myös iso rahtiovi. Myös 707-320:stä tuli myöhemmin tehokkaammilla, taloudellisemmilla ja hiljaisemmilla moottoreilla varustettu versio 707-320B.[lähde? ]
707-020 suunniteltiin lyhyitä kiitoteitä varten. Se oli kevyempi ja nopeampi kuin alkuperäinen 707. Se kuitenkin nimettiin markkinoinnillisista syistä Boeing 720:ksi. Vähän aikaa sitä kutsuttiin myös Boeing 717:ksi (ei tule sekoittaa myöhempään 717-malliin). Boeing 727 korvasi myöhemmin tämän mallin[lähde? ]selvennä. Tätä versiota ei valmistettu kovin paljon.[lähde? ]
707-700 suunniteltiin, mutta se ei koskaan päässyt tuotantoon asti.
1960-luvulla kuviteltiin yleisesti, että lentoliikenteen tulevaisuus olisi yliäänikoneissa. Kun niiden kehitys ei ollutkaan odotusten mukaista, suuntautui lentoyhtiöiden kiinnostus entistä suurempiin ääntä hitaammin kulkeviin matkustajakoneisiin. Boeing selvitti mahdollisuutta rakentaa 707:sta pidempää versiota, mutta se olisi vaatinut laskutelineiden ja siipilaatikon täydellistä uusimista sekä lisäksi tehokkaammat moottorit kuin markkinoilla oli tarjolla. Siksi Boeing päätti kehittää kokonaan uuden konetyypin, joka esiteltiin 30. syyskuuta 1968 nimellä Boeing 747.
707:iä on edelleenmilloin? jonkin verran liikenteessä, lähinnä rahtikoneina sekä hallitusten VIP-koneina.
Teknisiä tietoja

|  | 707-120B | 707-320B |
| --- | --- | --- |
| Matkustajia (2 luokka) | 110 | 147 |
| Matkustajia (1 luokka) | 179 | 189 |

| Suurin lentoonlähtöpaino | 116 570 kg | 151 320 kg |
| Paino tyhjänä | 55 580 kg | 66 406 kg |
| Kantama enimmäiskuormalla | 6 820 km | 6 920 km |
| Matkanopeus | 1 000 km/h | 972 km/h |
| Pituus | 44,07 m | 46,61 m |
| Siipien kärkiväli | 39,90 m | 44,42 m |
Korkeus: 12,93 m
| Moottorit (Pratt & Whitney) | 4x 75,6 kN JT3D-1 -moottoria | 4x 80 kN JT3D-3s- tai 84,4 kN JT3D-7s -moottoria |
Egypt Airin Boeing 707 vuonna 1985.
Yksinkertaistetut merkit

| Yksinkertaistetut merkit |
| --- | --- |
 "kiinalaiset merkit" yksinkertaisin merkein
Tyyppi:  logogrammi
Kielet:  kiinan kieli
Aikakausi:  1956–
Kirjoitussuunta:  vasemmalta oikealle
ISO 15924:  Hans, 501
Yksinkertaistetuilla merkeillä (yksink.: 简体字; perint.: 簡體字; pinyin: jiǎntǐzì) tarkoitetaan nykyään Kiinan hallituksen nimittämän uudistuskomitean vuonna 1954 laatimaa merkkien yksinkertaistamissuunnitelmaa (汉字简化方案). Tämä suunnitelma yksinkertaisti useita merkkejä, mutta joidenkin merkkien piirtovetojen määrä ei kuitenkaan vähentynyt muutoksella, vaan jopa lisääntyi, kun niiden useista käytössä olleista epävirallisista muodoista vakiinnutettiin käyttöön vain yksi muoto. Yksinkertaistetut merkit ovat olleet käytössä manner-Kiinassa vuodesta 1956 lähtien, sen sijaan Taiwanissa ja Hongkongissa käytetään yhä perinteisiä merkkejä. Myös Singaporessa on siirrytty käyttämään yksinkertaistettuja kirjoitusmerkkejä.
Historia

Merkkejä on yksinkertaistettu useita kertoja ennen 1950-lukua, mutta yksinkertaistukset eivät yleensä ole jääneet viralliseen käyttöön, vaan lähinnä käsin kirjoittamisen helpottamiseksi. Aluksi 1956 käytöstä poistettiin joitakin merkkejä kokonaan. Vuonna 1964 julkaistiin pidempi lista yksinkertaistetuista merkeistä, jossa radikaalien (kirjoitusmerkkien runkojen) määrää vähennettiin 189:ään alkuperäisestä 214:stä. Lisäksi yksinkertaistaminen on johtanut siihen, että osa merkeistä on niin samannäköisiä, että ne sekoitetaan keskenään.
Merkkien yksinkertaistuksen tarkoituksena oli lukutaitoisuuden parantaminen. On vaikeaa arvioida, missä määrin yksinkertaistus on asiaan vaikuttanut, mutta lukutaitoprosentti on noussut huomattavasti vuoden 1956 jälkeen ja on nykyään selvästi yli 80 %. Todelliseksi syyksi merkkien yksinkertaistukselle on myös väitetty Kiinan kommunistisen puolueen halua katkaista kiinalaisten side omaan historiaansa, sillä perinteiset merkit edustivat vanhoja tapoja, joita vastaan Mao hyökkäsi kulttuurivallankumouksen yhteydessä.
Käyttö alueittain > Hongkong

Hongkongissa käytetään perinteisiä merkkejä, ja kaupungissa nousee aina säännöllisesti kohu, kun virallisissa yhteyksissä käytetään yksinkertaisia merkkejä. Esimerkiksi vuonna 2016 Hongkongin hallintojohtaja Leung Chun-ying sai osakseen kritiikkiä, kun tämä käytti yksinkertaisia merkkejä Facebook-tilillään.
Kansalaisaktivistit ovat vastustaneet yksinkertaistettujen merkkien käyttöä Hongkongissa, sillä perinteiset merkit nähdään osana paikallista identitettiä. Yksinkertaistettujen merkkien vastustaminen on osa Manner-Kiinan jatkuvan vaikutusvallan kasvamisen vastustusta hongkongilaisten keskuudessa.
Käyttö alueittain > Singapore

Singapore alkoi yksinkertaistaa kiinan kielen kirjoitusmerkkejä 1960-luvun lopulla julkaisemalla listan kirjoitusmerkeistä, joita kouluissa oli tarkoitus käyttää. Näistä 498 oli yksinkertaistettuja ja 502 perinteisiä. Vuodesta 1993 lähtien Singaporen käyttämät kirjoitusmerkit ovat olleet samat kuin Manner-Kiinassa.
Käyttö alueittain > Malesia

Malesiassa käytetään myös perinteisiä merkkejä esim. kauppojen kylteissä, sanomalehdissä ja kalligrafiassa. Kirjoitusmerkkien yksinkertaistaminen aloitettiin 1970- ja 1980 -luvuilla.
Esimerkki perinteisten (ylhäällä) ja yksinkertaistettujen (alhaalla) merkkien eroista.
Yango

| Yango |
| --- | --- |

 Yango-taksi Espoossa vuonna 2020.
Perustettu:  2018
Toiminta-alue:  Eurooppa, Afrikka, Lähi-itä, Etelä-Amerikka
Toimiala:  Taksiliikenne
Emoyhtiö:  Yandex
Kotisivu:  yango.com
Infobox OKVirheellinen NIMI-arvo: 
Yango on venäläisen Yandexin omistama taksipalvelu, joka aloitti toimintansa vuonna 2018. Vuonna 2022 Yango operoi Suomessa, Norjassa, Israelissa, Boliviassa, Norsunluurannikolla, Ghanassa, Kamerunissa, Senegalissa ja Sambiassa. Muissa maissa se tunnetaan nimellä Yandex Taxi.
Yangoa käytetään mobiilisovelluksen avulla. Käyttäjä voi sovelluksesta valita määränpäänsä, jolloin hän näkee matkan hinnan ja kyydin arvioidun saapumisajan. Sovellus käyttää dynaamista hinnoittelua, jossa matkan hinta vaihtelee kysynnän, sekä liikenne- ja sääolojen mukaan.
Yango-kuljettajat eivät ole yhtiön työntekijöitä, vaan itsenäisiä taksiyrittäjiä, joilta Yango veloittaa 8–15 prosenttia matkan hinnasta. Yhtiö kutsuu näitä ”kuljettajapartnereiksi”. Suomessa monet kuljettajista ovat ulkomaalaistaustaisia.
Suomessa

Suomessa Yango aloitti toimintansa Helsingissä vuonna 2018. Palvelu on sittemmin tuotu myös Tampereelle ja Turkuun. Helsingin Sanomat uutisoi vuonna 2021 pääkaupunkiseudun taksiliikenteeseen syntyneen ”hintasodan”, jossa Yango saavutti merkittävän markkinaosuuden tarjoamalla matkoja kilpailijoitaan halvemmalla. Yangon kerrottiin olevan suosittu etenkin nuorempien keskuudessa.
Suomessa Yangon emoyhtiö Yandex on rekisteröity Mäntsälään, jossa se omistaa suuren datakeskuksen. Sen liikevaihdoksi vuonna 2020 ilmoitettiin 54,6 miljoonaa euroa, ja tilikauden tulokseksi 3,6 miljoonaa euroa.
Kritiikki ja boikotti > Venäläisomistus ja Putin-kytkökset

Venäjän hyökkäyksen Ukrainaan alettua vuonna 2022 sosiaalisessa mediassa alkoi levitä kehotuksia boikotoida palvelua sen venäläisomisteisuuden vuoksi. Samaan aikaan uutisoitiin, että Yango-taksit ovat vähentyneet Helsingin katukuvasta, ja monet Yango-kuljettavat ovat poistaneet yhtiön mainostarrat autoistaan. Emoyhtiö Yandexin johtaja Tigran Khudaveryan lisättiin Euroopan unionin pakotelistalle, ja hänen kerrottiin kuuluvan Vladimir Putinia lähellä olevien oligarkkien sisäpiiriin. Yandexin taksipalvelut kiellettiin saman vuoden keväällä Baltian maissa turvallisuussyistä, mutta Suomessa toiminta saa jatkua, sillä yhtiöitä itsessään ei ole lisätty EU:n pakotelistalle.
Suomessa sovelluksen kieltämistä ovat esittäneet Ukrainan sodan alun jälkeen mm. Kokoomusnuoret ja Demarinuoret sekä kansanedustaja Janne Heikkinen (kok.). Elokuussa 2023 kansanedustaja Jouni Ovaska (kesk.) jätti Orpon hallitukselle kirjallisen kysymyksen Yangon toiminnan rajoittamisesta Suomessa.
Kritiikki ja boikotti > Seksuaalinen häirintä ja väkivalta

Suomessa on uutisoitu joidenkin matkustajien kokeneen seksuaalista häirintää ja epäasiallista käytöstä Yangon kyydissä. Länsi-Uudenmaan käräjäoikeus tuomitsi kesällä 2022 erään Yango-kuljettajan sakkoihin 17-vuotiaan matkustajan seksuaalisesta ahdistelusta. Maksutapojen epäselvyyteen liittyvissä tapauksissa asiakkaat ovat kohdanneet myös fyysistä uhkailua ja väkivaltaa.
Kritiikki ja boikotti > Tietosuojaongelmat

Syyskuun 2023 alussa Venäjällä tuli voimaan uusi laki, jonka myötä turvallisuuspalvelu FSB:llä on oikeus saada taksitoiminnassa käsiteltäviä asiakastietoja haltuunsa. Tämä tarkoittaa sitä, että FSB saa halutessaan haltuunsa palvelun asiakkaiden tietoja Venäjän lisäksi muistakin maista, joissa Yango toimii.
Yle Uutisten haastatteleman tietoturva-asiantuntija Petteri Järvisen mukaan Yangon tietojärjestelmiin tallentuvat matkustajan nimen lisäksi maksukortteihin liittyvät tiedot sekä matkojen tiedot eli mistä on matkustettu ja mihin. Järvinen suositteli suomalaisia poistamaan sovelluksen.
Aiheesta muualla

Kärkkäinen, Henrik: Poikkeuksellinen yhteis­lausunto: Kokoomuksen ja Sdp:n nuoret haluavat kieltää suositun venäläis­palvelun. Ilta-sanomat 20.12.2022.
Burthen

Burthen on vanha brittiläinen painomitta, jolla laskettiin alusten kuljetuskapasiteetti. Mittayksikkö oli käytössä noin vuodesta 1650 alkaen vuoteen 1849. Mittayksikkö on todellisuudessa tilavuusmitta, joka perustuu aluksen pituuteen ja maksimi leveyteen:[lähde? ]
Burthen = ((pituus - (3/5 * leveys)) * leveys * leveys/2)/94[lähde? ]
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Builder's Old Measurement
Bristol (Rhode Island)

Mount Hope Bridge Bristolissa.
Bristol on kunta (town) Yhdysvaltain Rhode Islandin osavaltiossa, Bristolin piirikunnassa. Vuoden 2000 väestönlaskennassa Bristolin asukasluku oli 22 469. Sen pinta-ala on 53,4 neliökilometriä, josta vesialaa on 27,2 neliökilometriä. Asukastiheys oli 858,1 asukasta/km². Kunnassa sijaitsee vuonna 1956 perustettu yksityinen yliopisto Roger Williams University. Kunnan nähtävyyksiin lukeutuu muun muassa Mount Hope Bridge silta.